**-Ce documente şi informaţii sunt necesare pentru realizarea certificatului?**
- În procesul de întocmire a unui certificat de performanţă energetică pentru locuinţe (apartamente, case), beneficiarul va furniza auditorului documentele şi informaţiile tehnice pe care acesta le solicită.

Este vorba de:
planul de arhitectură al apartamentului (eventual planul din dosarul de cadastru) şi poziţionarea lui în bloc (de colţ, parter, ultim etaj, de mijloc, lângă un gang, deasupra unui spaţiu comercial etc.);
- număr camere şi tip (living/sufragerie, bucătărie, băi, dormitoare, holuri, debarale, balcoane etc.);
- an construcţie bloc;
- adresă (stradă, sector, bloc, scară, etaj, număr de apartament);
- regimul de înălţime al clădirii (Subsol/Demisol+Parter+ n etaje);
- orientare cardinală apartament (N, S, NE etc.);
- poze de faţade ale blocului, eventual terasă şi subsol (conducte);
- tip utilităţi (încălzire centralizată, apă caldă menajeră, iluminat,
ventilaţie mecanică, climatizare centralizată);
- stare instalaţii subsol,
- casa scării este încălzită, are pereţi exteriori;
- tip tâmplărie apartament (ferestre, uşi exterioare) şi dimensiuni;
- există contoare apă caldă menajeră?
- stare ghene de ventilare din debarale, băi, bucătării;
- există robineţi termostatici sau repartitoare de costuri?
- structura pereţilor exteriori (BCA, zidărie cărămidă, beton, beton + BCA, panouri tristrat etc.), grosimea lor şi starea lor (tencuială căzută, igrasie, condens);
- tip lămpi de iluminat, putere&număr;
- tip corpuri de încălzire (calorifere) şi vechimea lor;
- înălţime nivel;
- stare şi vechime coloane de alimentare cu agent termic pentru încălzire;
- starea terasei;
- există contor general de încălzire/apă caldă?
Se constată că este vorba mai mult de informaţii tehnice decât de documente.